**POZIV NA PRIJAVU UČENIKA ZA SUDJELOVANJE U PROJEKTU Erasmus + KA 122 projektu „Istražimo nove izvore znanja danas i primijenimo ih za bolje sutra“ -  2024-1-HR01-KA122-VET-000222906**

Drage učenice i učenici Srednje škole Bartola Kašića Grubišno Polje,

Pozivamo vas na prijavu mobilnosti u Malagu u sklopu Erasmus + KA122 projekta “Istražimo nove izvore znanja danas i primijenimo ih za bolje sutra” u sklopu kojega će učenici obavljati stručnu praksu u Španjolskoj.  Agencija za mobilnost i programe EU u sklopu Erasmus+ programa odobrila je ovaj projekt u ukupnoj vrijednosti od 50.122,00 EUR.

Na ovu mobilnost mogu se prijaviti učenici koji u školskoj godini 2024./2025. pohađaju sljedeće programe i razrede:

|  |  |  |  |  |  |
| --- | --- | --- | --- | --- | --- |
| Razredi | Zanimanje | Broj učenika | Zemlja mobilnosti | Mjesto mobilnosti | Duljina boravka |
| 3.(treći) | **Kuhar** | 4 | Španjolska | Malaga | 2 tjedna |
| 3.(treći) | **Poljoprivredni gospodarstvenik** | 4 | Španjolska | Malaga | 2 tjedna |
| 2.(drugi)3.(treći)4.(četvrti) | **Tehničar za računalstvo** | 10 | Španjolska  | Malaga | 2 tjedna |

.

Na natječaj se mogu prijaviti svi zainteresirani učenici navedenih zanimanja i godina obrazovanja.

Pozivamo vas da proučite dokumentaciju koja se nalazi u prilogu **Natječaja** te da na vrijeme prikupite svu potrebnu dokumentaciju koju ćete priložiti uz vašu **Prijavu.** Sastavni dio ovog natječaja su obrasci koje možete preuzeti s mrežne stranice škole:

* Kriteriji bodovanja
* Obrazac – Iskaz interesa
* Obrazac – Dodatni bodovi
* Obrazac - Suglasnost roditelja/skrbnika

Uz Prijavu na natječaj obavezni ste dostaviti popunjene obrasce, potvrde kojima dokazujete dodatne bodove i motivacijsko pismo.

Zbog odredbi o zaštiti osobnih podataka obavezni ste sami osmisliti **šifru** pod kojom ćete biti rangirani i koja će biti javno objavljena.

Prilikom odabira kandidata primjenjivat ćemo razrađene kriterije bodovanja. Stoga vas pozivamo da se pripremite i na vrijeme prikupite sve što je potrebno, osobito dokumentaciju koja vam može donijeti dodatne bodove.

Natječaj za mobilnost u Malagu traje do 16 . listopada 2024. godine, a razgovor s kandidatima provest će se od 23. listopada do 25 . listopada 2024. prema rasporedu koji će biti objavljen na mrežnoj stranici škole i oglasnoj ploči škole. Rang ljestvica bit će objavljena 18. listopada 2024. također na mrežnoj stranici i oglasnoj ploči škole. Pristigle prijave razmotriti će povjerenstvo u skladu s propisanim kriterijima i uvjetima poziva. Rok za žalbu je 23. listopada 2024.

Sve bitne informacije vezano za projekt mobilnosti možete pratiti na mrežnoj stranici škole pod EU- projekti.

Prijavu na natječaj i svu potrebnu dokumentaciju dostaviti bilo kojem članu projektnog tima.

Za sva pitanja vezano uz ovaj projekt možete se obratiti koordinatoru na adresu e-pošte:

valentin.samija@hotmail.com

*\* Napomena: Odabrani sudionici dužni su pohađati planirane pripreme za mobilnost i sudjelovati u diseminaciji projekta.*

*Izrazi koji se koriste u tekstu, a imaju rodno značenje, koriste se neutralno i odnose se jednako na muške i na ženske osobe.*

Grubišno Polje, 9. listopada 2024.